*Projekts*

LATVIJAS REPUBLIKAS MINISTRU KABINETS

2017.gada \_\_\_.\_\_\_\_\_\_\_ Rīkojums Nr.

 Rīgā (prot. Nr. . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 25.0.versija - Valsts vides dienesta informācijas sistēmas “TULPE” pilnveide)**

1. Apstiprināt un iekļaut informācijas un komunikācijas tehnoloģiju (turpmāk – IKT) mērķarhitektūras versijā 25.0. projekta “Valsts vides dienesta informācijas sistēmas “TULPE” pilnveide” (turpmāk – projekts) aprakstu un projekta izmaksas 400 000 *euro* apmērā.
2. Centrālajai finanšu un līgumu aģentūrai uzaicināt Valsts vides dienestu iesniegt projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) ietvaros.
3. Finansēt projektu 2.2.1.1.pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem nosacījumiem.
4. Noteikt Valsts vides dienestu par projekta iesniedzēju un atbildīgo par projekta īstenošanu un projekta aprakstā plānoto rezultātu, tai skaitā finanšu, rezultāta un iznākuma rādītāju sasniegšanu.
5. Pēc projekta pabeigšanas noteikt IKT risinājumu pieprasījumu izmaiņām sistēmas darbībā izmaksas ne vairāk kā 39 990 *euro* gadā, kuras segt no Vides aizsardzības un reģionālās attīstības ministrijas apakšprogrammas 23.01.00 „Valsts vides dienests” pieejamiem resursiem.

Ministru prezidents Māris Kučinskis

Vides aizsardzības un reģionālās

attīstības ministrs Kaspars Gerhards

Vīza: valsts sekretārs Rinalds Muciņš

Kalniņa 67026576,

lelda.kalnina@varam.gov.lv